San Lameer Villa 3502 | Resensies
Andries D - Okt 2020
Gemaklike blyplek, naby aan alles.
Jaco H - Mrt 2020
Baie rustig, kalm atmosfeer en netjies.
Die huis was baie skoon en netjies. Bonus dat dit 'n werkende wasmasjien en tuimeldroër gehad het. Ons sal definitief weer San Lameer besoek met toekomstige vakansies.
Lizelle Z - Jan 2020
Baie aangenaam - lekker gerus en baie geniet.
Die eenheid is 'n bietjie moeg - dit het 'n nuwe laag verf nodig en miskien 'n bietjie modernisering. Albei wasbakke in die badkamers se krane maak nie ordentlik toe nie so jy moet hulle baie styf draai om te verhoed dat jy water mors. Andersins, geen klagtes nie. Niks te doen met die eenheid nie, maar ek dink regtig dat San Lameer weer na hulle access control by die hek na die see moet kyk. Die proses wat hulle gebruik het toe ons daar was (4 -11 Januarie 2020) was nie voldoende vir my nie - enige iemand kon meer as een armband vat en dan vir enige ander persoon (wat nie noodwendig in die oord bly nie) gee en dan kon hulle inkom. Hulle was ook nie konsekwent met hulle reëls nie - een dag moet jy die armband terug gee en ander dae nie - so ek weet nie of dit net was na die peak season nie en dit is hoekom hulle nie so streng was nie, maar dit het my ongemaklik laat voel. Ek dink die vorige proses dat jy vir die armband moes betaal en dan die deposito terug kry, was vir my baie beter en jy kon dit beter kontroleer.
Juan N - Nov 2019
Fantastiese vakansieverblyf en strande.
Die diens van duie webtuiste was besonders. Hulle was tegemoetkomend, behulpsaam en baie vriendelik. Daar was heeltyd inligting deur hulle verskaf, van in teken reëlings tot noodnommers tot inligting oor kragonderbrekings by die akkommodasie. Al hulle reëlings en bystand was uiters waardeer. San Lameer as 'n vakansiebestemming is besonders. Veilig, skoon en gerieflik. Baie mooi strande en al die aktiwiteite wat 'n mens wil hê. Ek wens net ek kon gholfspeel.